**П О К А Н А**

На основание чл. 45, ал.16 от ЗЗО РЗОК – Хасково **КАНИ лицата, вписани в регистъра по чл. 88, ал. 1 от ЗХУ за сключване на договори за предоставяне на помощни средства, приспособления, съоръжения и медицински изделия, в това число изработване и ремонтни дейности.**

**1. Кандидатът следва да отговаря на следните условия:**

1.1. да е вписан в регистъра по чл. 88, ал. 1 от ЗХУ;

1.2. да няма публични задължения;

1.3. обектът, в който ще се извършва дейността да е включен в списъка с обектите, по отношение на които е издадена заповедта за вписване в регистъра по чл. 88, ал. 1 от ЗХУ, с посочен адрес, телефон, електронна поща и лице – отговорник на обекта;

1.4. да има осигурена техническа възможност за ползване на специализирания софтуер на НЗОК за дейностите по предоставяне, отчитане, контрол и заплащане на ПСПСМИ/ремонтни дейности;

1.5. да има осигурен персонален или професионален квалифициран електронен подпис (КЕП) на лицата, които ще работят със специализирания софтуер на НЗОК.

**2. Кандидатът следва да представи:**

2.1 заявление по образец, (**приложение № 1**), в което вписва данни за единния идентификационен код на търговеца от търговския регистър (ЕИК).

2.2. документ за актуална регистрация по националното законодателство, издаден от компетентен орган на съответната друга държава на кандидата - само за дружествата, регистрирани в друга държава - членка на Европейския съюз, или в държава - страна по Споразумението за Европейското икономическо пространство;

2.3. удостоверение за вписване в регистъра по чл. 88, ал. 1 от ЗХУ;

2.4. декларация/декларации от лице, представляващо кандидата (**приложение № 2**) за:

а) наличието на граждански договор за управление или трудов договор на отговорника на обекта; Попълва се **приложение № 3** относно данни на персонала, работещ в търговския обект.

б) наличието на договор с ремонтна база, в случай, че лицето по чл. 88, ал. 1 не разполага със собствена такава;

в) осигурена техническа възможност за ползване на софтуера на НЗОК за дейностите по предоставяне, отчитане, заплащане и контрол на ПСПСМИ/ремонтни дейности;

г) осигурен КЕП.

2.5. декларация за наименование на лицето, което ще издава финансовоотчетни документи и адрес за кореспонденция (**приложение № 4**).

2.6. Удостоверение за банкова сметка.

Образец от комплекта документи може да се получи в РЗОК – Хасково, стая № 710, отговорен служител – д-р Тани Ангелова, тел. 038 607363, както и на портала на НЗОК, на адрес <https://www.nhif.bg/page/2302>.

Документите да се представят в Деловодство на РЗОК – Хасково, ет. 6. в срок: **до 17.00ч на 30.06.2022г. включително.**

**Документите се разглеждат до края на следващия работен ден след подаването им.**